ທະຫານ ນາໆຊາດ 3 ຄົນ ເສຍຊີວິດ ໃນການໂຈມຕີ ສະລະຊີບ ຢູ່ກາບູລ (ສະໄລດ໌)
ທະຫານນາໆຊາດ ສາມຄົນ ເສຍຊີວິດ ຢູ່ອັຟການິສຖານ ໃນການໂຈມຕີ ສະລະຊີບ ຕໍ່ຂະ​ບວນລົດອົງການ NATO ທີ່​ນະຄອນຫຼວງກາບູລ.
ຜູ້ໂຈມຕີສະລະຊີບທາລິບານຄົນນຶ່ງ ຂັບລົດບັນທຸກລະເບີດ ແລ່ນຕຳເຂົ້າ ຂະບວນລົດອົງການ NATO ຢູ່ນະຄອນຫຼວງ Kabul ຂອງອັຟການິສຖານເຮັດໃຫ້ທະຫານນາໆຊາດຢ່າງ ໜ້ອຍສາມຄົນເສຍຊີວິດ ແລະໄດ້ຮັບບາດເຈັບອີກຫ້າຄົນ ອົງການ NATO ບໍ່ໄດ້ແຈ້ງໃຫ້ຊາບກ່ຽວກັບສັນຊາດຂອງ ພວກທະຫານທີ່ເສຍ ຊີວິດ ໂຄສົກກະຊວງພາຍໃນອັຟການິສຖານ ທ່ານ Sediq Sediqi ກ່າວວ່າ ຢ່າງໜ້ອຍພົນລະເຮືອນ 13 ຄົນ ໄດ້ຮັບບາດເຈັບ ເຫດລະເບີດໄດ້ເກີດຂື້ນໃນຕອນເຊົ້າວັນອັງຄານມື້ນີ້ ຢູ່ຖະໜົນຫລວງສາຍສຳຄັນ ທີ່ເນັ່ງ ແຕ່ສະຖານທູດສະຫະລັດ ໄປຫາເດີ່ນເຮືອບິນນະຄອນ Kabul ຕຳຫລວດກ່າວວ່າ ຄົນຮ້າຍໄດ້ທຳການໂຈມຕີ ບໍ່ພໍເທົ່າໃດຮ້ອຍແມັດ ຫ່າງຈາກປະຕູ ໃຫຍ່ ທາງເຂົ້າສະຖານທູດ ກຸ່ມທາລິບານ ໄດ້ອ້າງເອົາຄວາມຮັບຜິດຊອບໃນທັນທີ ໃນການໂຈມຕີມື້ນີ້